El concepte de nitrogen de referència (N-ref) consisteix en establir un límit màxim de nitrogen que pot aplicar en zona vulnerable cada granja, per tal de millorar la qualitat de les aigües que es troben en aquestes zones vulnerables.
Les zones vulnerables, són àrees on hi ha risc de contaminació de les aigües per nitrats d'origen agrari.
Aquesta restricció a l'aplicació de nitrogen es detalla al Decret 153/2019, de 3 de juliol, on es defineix el N-ref com la quantitat de N en les dejeccions ramaderes, generades pel bestiar en règim intensiu o semi intensiu, que es pot aplicar com a fertilitzant en terres ubicades en zona vulnerable, segons el pla de gestió de dejeccions ramaderes vigent per a cada explotació ramadera a l'entrada en vigor d'aquest decret (25/07/2019).
Assignació del nitrogen de referència
La Direcció General d'Agricultura i Ramaderia assignarà una xifra de N-ref a totes les explotacions que constin en estat "activa" al Registre d'Explotacions Ramaderes i que no siguin de tipus "autoconsum".
A més a més, s'assignarà N-ref a les explotacions que compleixin els següents requisits:
No s'assignarà N-ref a les explotacions ramaderes que han causat baixa al Registre d'explotacions ramaderes amb anterioritat a la data d'entrada en vigor del Decret 153/2019 (25/07/2019).
Els criteris d'assignació de N-ref són els descrits a la Resolució de 29 de novembre de 2019, de criteris d'assignació de l'N-ref.
Consulta de la proposta d'assignació del nitrogen de referència
La proposta de resolució d'assignació del nitrogen de referència de cada explotació ramadera es publica a la web del DARP a l'apartat Inici > Departament > Normativa > Informació pública, subapartat "En informació pública".
Paral·lelament, per facilitar l'accés a la informació, també es publica a l'e-Tauler.
A fi de facilitar la cerca de l'N-ref proposat per cadascuna de les explotacions ramaderes al document "Llistat de granges amb nitrogen de referència assignat" on s'indicaran la comarca a la qual pertany l'explotació ramadera, la marca oficial i la data de la proposta de resolució on apareix la proposta d'assignació d'N-ref realitzada a l'explotació.
Al·legacions a les propostes de resolució del nitrogen de referència
Es poden presentar al·legacions al valor assignat de N-ref en un termini de 20 dies hàbils a comptar des de l'endemà de la publicació de l'edicte al Diari Oficial de la Generalitat de Catalunya.
Aquestes es poden realitzar exclusivament mitjançant el tràmit telemàtic "Presentar al·legacions o recurs al valor publicat de nitrogen de referència".
Consulta de la resolució d'assignació definitiva del nitrogen de referència
La resolució d'assignació definitiva del nitrogen de referència es publica a la web del DARP i conté la valoració de les al·legacions presentades, amb indicació de si s'han acceptat o no.
En cas de desestimació de les al·legacions, s'hi indica el motiu.
Dins la web del DARP es publica a l'apartat Inici > Departament > Normativa > Informació pública, subapartat "En informació pública".
Contra la resolució d'assignació definitiva del nitrogen de referència es pot interposar recurs d'alçada en el termini d'un mes mitjançant el tràmit telemàtic "Presentar al·legacions o recurs al valor publicat de Nitrogen de referència".
Proposta de resolució per la qual s'assigna el nitrogen de referència (N-ref) a explotacions ramaderes
Presentar al·legacions o recurs al valor publicat de Nitrogen de referència
Alt Camp, Alta Ribagorça, Anoia, Baix Camp, Baix Empordà, Baix Llobregat, Baix Penedès, Barcelonès, Conca de Barberà, Garraf, Maresme, Pallars Sobirà, Priorat, Ribera d'Ebre, Tarragonès, Terra Alta i Vall d'Aran.
Data d'actualització: 01/10/2020